
Masarykova cesta 16
1000 Ljubljana
Slovenija
e-naslov: gp.mvzi@gov.si 


	Številka: 0070-57/2022/11

	Ljubljana, dne 1.2.2023

	EVA 2023-3360-0002

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Soglasje Vlade Republike Slovenije k Pravilniku o spremembah in dopolnitvah Pravilnika o nagradah in priznanjih za izjemne dosežke v znanstveno-raziskovalni in razvojni dejavnosti – predlog za obravnavo

	1. Predlog sklepov vlade:

	Na podlagi 12. člena Zakona o nagradah in priznanjih za izjemne dosežke v znanstveno-raziskovalni in razvojni dejavnosti (Uradni list, št. 93/05 in 79/17) je Vlada Republike Slovenije na ………seji dne …….. sprejela naslednji 

SKLEP

Vlada Republike Slovenije soglaša s Pravilnikom o spremembah in dopolnitvah Pravilnika o nagradah in priznanjih za izjemne dosežke v znanstveno-raziskovalni in razvojni dejavnosti, ki ga je na dopisni seji dne 30.1.2023 sprejel Odbor Republike Slovenije za podelitev nagrad in priznanj za izjemne dosežke v znanstveno-raziskovalni in razvojni dejavnosti.
			                                             
  Barbara Kolenko Helbl
                generalna sekretarka
	

1.	Ministrstvo za visoko šolstvo, znanost in inovacije, Masarykova cesta 16, 1000 Ljubljana
2.	Služba Vlade RS za zakonodajo, Mestni trg 4, 1000 Ljubljana
3.	Odbor Republike Slovenije za podelitev nagrad in priznanj za izjemne dosežke v znanstveno-raziskovalni in razvojni dejavnosti, Masarykova cesta 16, 1000 Ljubljana

	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/

	3.a Osebe, odgovorne za strokovno pripravo in usklajenost gradiva:

	- dr. Igor Papič, minister
- dr. Matjaž Krajnc, državni sekretar 
- dr. Tomaž Boh, generalni direktor Direktorata za znanost

	3.b Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:
Zakon o nagradah in priznanjih za izjemne dosežke v znanstveno-raziskovalni in razvojni dejavnosti (Uradni list RS, št. 93/05 in 79/17) v 12. členu določa, da Odbor Republike Slovenije za podelitev nagrad in priznanj za izjemne dosežke v znanstveno-raziskovalni in razvojni dejavnosti sprejme pravilnik, ki podrobneje določa način dela Odbora, način oblikovanja strokovnih komisij in področja njihovega dela, način predlaganja kandidatov, obliko in vsebino javnega razpisa, kriterije in merila za podelitev nagrad in priznanj, način odločanja, število posameznih nagrad in priznanj ter način podelitve nagrad in priznanj. Pravilnik začne veljati, ko da nanj soglasje Vlada Republike Slovenije in se objavi v Uradnem listu Republike Slovenije. 
S predlaganim gradivom Vlada Republike Slovenije soglaša s Pravilnikom o spremembah in dopolnitvah Pravilnika o nagradah in priznanjih za izjemne dosežke v znanstveno-raziskovalni in razvojni dejavnosti, ki ga je na dopisni seji dne 30.1.2023 sprejel Odbor Republike Slovenije za podelitev nagrad in priznanj za izjemne dosežke v znanstveno-raziskovalni in razvojni dejavnosti. 

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:




	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	
	
	
	
	

	
	
	
	
	

	SKUPAJ
	
	 

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	Gradivo nima finančnih posledic.

	7.b Predstavitev ocene finančnih posledic pod 40.000 EUR:
/

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE 
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.

	9. Predstavitev sodelovanja javnosti: 

	Gradivo je bilo predhodno objavljeno na spletni strani predlagatelja:
	DA

	(Če je odgovor NE, navedite, zakaj ni bilo objavljeno.)
Predlog pravilnika o spremembah in dopolnitvah Pravilnika o nagradah in priznanjih za izjemne dosežke v znanstveno-raziskovalni in razvojni dejavnosti je bilo na E-demokraciji objavljeno 30 dni (od 20.10.2022 do 19.11.2022), pri čemer pripomb oz. predlogov vsled sodelovanja javnosti nismo prejeli.

	(Če je odgovor DA, navedite:

Datum objave: 
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.



	10. Pri pripravi gradiva so bile upoštevane zahteve iz Resolucije o normativni dejavnosti:
	DA

	11. Gradivo je uvrščeno v delovni program vlade:
	NE

	



                                                         dr. Igor Papič
                                                            MINISTER

Priloge:
· Pravilnik o spremembah in dopolnitvah Pravilnika o nagradah in priznanjih za izjemne dosežke v znanstveno-raziskovalni in razvojni dejavnosti, sprejet na dopisni seji Odbora Republike Slovenije za podelitev nagrad in priznanj za izjemne dosežke v znanstveno-raziskovalni in razvojni dejavnosti dne 31.1.2023
· Obrazložitev 



Na podlagi 12. člena Zakona o nagradah in priznanjih za izjemne dosežke v znanstveno-raziskovalni in razvojni dejavnosti (Uradni list RS, št. 93/05 in 79/17) je Odbor Republike Slovenije za podelitev nagrad in priznanj za izjemne dosežke v znanstveno-raziskovalni in razvojni dejavnosti na dopisni seji dne 30.1.2023 sprejel 

P R A V I L N I K 
o spremembah in dopolnitvah 
Pravilnika o nagradah in priznanjih za izjemne dosežke v znanstveno-raziskovalni in razvojni dejavnosti


1. člen


V Pravilniku o nagradah in priznanjih za izjemne dosežke v znanstveno-raziskovalni in razvojni dejavnosti (Uradni list RS, št. 21/18) se v 7. členu četrti odstavek spremeni tako, da se glasi: 
»(4) Zoisova nagrada za življenjsko delo se podeli raziskovalcu, ki je s svojim izjemnim raziskovalnim opusom bistveno prispeval k razvoju znanosti in je pretežno deloval v Republiki Sloveniji. Za to nagrado je lahko predlagan raziskovalec, ki je dopolnil 65 let starosti.«.

Peti odstavek se spremeni tako, da se glasi: 
»(5) Zoisova nagrada ali Zoisovo priznanje se podeli raziskovalcu za delo ali skupini raziskovalcev za delo v soavtorstvu, ki je nastalo pretežno v Republiki Sloveniji, ali h kateremu so prispevali kot sodelavci organizacij s sedežem v Republiki Sloveniji.«.

2. člen

V 8. členu se v drugem odstavku prva točka spremeni tako, da se glasi:
 »1. izkazani prispevek pri promociji in prenosu izvirnih znanstvenih dosežkov in spoznanj iz Republike Slovenije v tujino,«.

3. člen

10. člen se spremeni tako, da se glasi:

»10. člen
(število posameznih nagrad in priznanj)

Vsako leto se lahko podeli skupno največ 15 Zoisovih nagrad in priznanj, Puhovih nagrad in priznanj ter priznanj ambasador znanosti Republike Slovenije, pri čemer se vsako leto lahko podeli največ: 
– dve Zoisovi nagradi za življenjsko delo, 
– štiri Zoisove nagrade za vrhunske dosežke, 
– šest Zoisovih priznanj, 
– eno priznanje ambasador znanosti Republike Slovenije, 
– skupno do največ tri Puhove nagrade ali priznanja, od tega največ ena nagrada za življenjsko delo.«.

4. člen

V 11. členu se v drugem odstavku za 11. točko dodajo nove 12., 13. in 14. točka, ki se glasijo:
»12. način oddaje vloge, 
13. opozorilo, da je lahko posamezni kandidat v istem letu predlagan samo za eno nagrado ali priznanje in da predsednik in člani Odbora ne morejo nastopati v vlogi predlagateljev niti  strokovnjakov, ki pripravijo strokovno utemeljitev predloga,
14. določilo, da nepravočasne vloge ter vloge, oddane v nasprotju s prejšnjo točko tega člena ne bodo obravnavane.«.

Tretji odstavek se črta.

5. člen


12. člen se spremeni tako, da se glasi:
»12. člen
(vsebina predloga)

(1) Isto osebo je mogoče v istem letu predlagati samo za eno nagrado ali priznanje. 
(2) Predlog mora vsebovati:
1. spremni dopis predlagatelja;
1. prijavni obrazec, ki ga morajo podpisati kandidat oziroma kandidati in strokovnjaka, ki sta pripravila strokovno utemeljitev in v katerem so navedeni: 
· kontaktni podatki predlagatelja, 
· imena dveh strokovnjakov, ki sta pripravila strokovno utemeljitev predloga,
· ime kandidata oziroma imena kandidatov za nagrado ali priznanje in njihovi kontaktni podatki,
· vrsto predlagane nagrade ali priznanja, 
· dela, ki so predlagana za nagrado ali priznanje, 
· pet najpomembnejših del v zvezi s predlogom za nagrado ali priznanje, 
· področje in predlagano celotno ime nagrade ali priznanja, 
· potrditev kandidata za nagrado ali priznanje in dveh strokovnjakov, ki sta pripravila strokovno utemeljitev, da je bil pri delih, predlaganih za nagrado ali priznanje, upoštevan Evropski kodeks ravnanja za ohranjanje raziskovalne poštenosti;
3. strokovno utemeljitev kandidature, ki jo pripravita dva strokovnjaka z raziskovalnega področja predlaganega kandidata;
4. bibliografijo kandidata za obdobje nagrajenih del; 
5. biografijo in bibliografijo kandidata, če je predlagan za nagrado za življenjsko delo,
6. poljudno obrazložitev dela kandidata (največ do 100 besed);
7. povzetek strokovne utemeljitve dela kandidata (največ do 150 besed za priznanja in do 200 besed za nagrade in ambasadorja znanosti).«. 

6. člen

V 13. členu se drugi stavek spremeni tako, da se glasi:
»Strokovne komisije ocene predložijo Odboru in določijo za vsako nagrado in priznanje po enega kandidata na prvem in enega na drugem mestu.«.

7.člen

14. člen se spremeni tako, da se glasi:
»14. člen
(nasprotje interesov)

(1) Člani Odbora v času trajanja mandata ne morejo kandidirati za nagrado niti za priznanje ali predlagati kandidatov za nagrade in priznanja, lahko pa so predstojniki pravne osebe, ki je predlagatelj. V času trajanja mandata tudi ne morejo biti strokovnjaki, ki pripravijo strokovno utemeljitev za nagrado. 
(2) Vloga, ki je vložena v nasprotju s prejšnjim odstavkom, se v fazi odpiranja vlog izloči iz nadaljnje obravnave.
(3) Predsednik oziroma član odbora se mora izločiti pri odločanju o kandidatu:
- če je kandidat njegov zakonec ali zunajzakonski partner ali če je z njim v sorodstvu v ravni vrsti ali v stranski vrsti do drugega kolena,
- če je zaposlen v isti ožji organizacijski obliki (katedri, oddelku ali odseku na fakulteti ali inštitutu) kot kandidat,
- če je s kandidatom za podelitev Zoisove nagrade za vrhunske dosežke, Zoisovega priznanja, Puhove nagrade ali Puhovega priznanja sodeloval v raziskovalni oziroma projektni skupini, iz katere izvira delo oziroma dela, za katera se predlaga podelitev nagrade ali priznanja, ali z objavo v skupni publikaciji, ki je podlaga za nagrado ali priznanje, ali če je s kandidatom za Zoisovo nagrado za življenjsko delo sodeloval v isti raziskovalni oziroma projektni skupini ali pri objavi v skupni publikaciji v zadnjih sedmih letih.
(4) Če predsednik oziroma član Odbora oceni, da obstajajo druge okoliščine, zaradi katerih bi lahko obstajal dvom v njegovo nepristranskost, obvesti o tem Odbor, ki odloči o njegovi izločitvi.
(5)  Predsednik in člani Odbora so zavezani k molčečnosti glede prejetih kandidatur in razprav na sejah Odbora, povezanih z obravnavo vlog in odločanjem o nagrajencih ter glede imen nagrajencev do njihove javne objave.«. 

8. člen

17. člen se črta.

9. člen

V 18. členu se za besedilom člena, ki se označi kot prvi odstavek, doda nov drugi odstavek, ki se glasi:
»(2) Odbor javno objavi imena nagrajencev do 15. oktobra tekočega leta.«.

PREHODNA IN KONČNA DOLOČBA

10. člen
(rok za uskladitev poslovnika)

Odbor uskladi poslovnik s tem pravilnikom v šestih mesecih od uveljavitve tega pravilnika. 

11. člen
(začetek veljavnosti)

 Ta pravilnik začne veljati naslednji dan po objavi v Uradnem listu Republike Slovenije. 


Št. 0070-57/2022/11
Ljubljana, dne 
EVA 2023-3360-0002
Prof. dr. Nataša Vaupotič
Predsednica Odbora 


Vlada Republike Slovenije je dala soglasje k temu pravilniku s sklepom št. … z dne …. 


Obrazložitev:

K 1. členu:
V četrtem odstavku 7. člena se spreminja definicija Zoisove nagrade za življenjsko delo tako, da jo lahko prejme raziskovalec, ki je pretežno deloval v Republiki Sloveniji.
V petem odstavku 7. člena se precizira definicija Zoisove nagrade in Zoisovega priznanja skupini raziskovalcev za dela, ki so nastala v soavtorstvu. Kadar za nagrado ali priznanje kandidira skupina raziskovalcev, se upoštevajo samo dela v skupnem avtorstvu vseh članov te skupine – v nasprotnem bi bili po številu objavljenih del v nesorazmerni prednosti pred kandidaturami posameznih raziskovalcev

K 2. členu: 
V prvi točki drugega odstavka 8. člena veljavnega pravilnika se na novo definirajo kriteriji in merila za ambasadorja znanosti tako, da so usklajena z dikcijo 18. člena Zakona o nagradah in priznanjih za izjemne dosežke v znanstveno- raziskovalni in razvojni dejavnosti (Uradni list RS, št. 93/05 in št. 79/17), ki določa, da se priznanje ambasador znanosti Republike Slovenije za pomembne dosežke pri promociji in razvoju slovenske znanstvene in razvojne dejavnosti v tujini.

K 3. členu:
S spremembo člena največje skupno število podeljenih nagrad in priznanj ostaja enako (največ 15). Prav tako ostaja enako največje število Puhovih nagrad in priznanj (skupno največ 3), a se lahko podeli le 1 Puhova nagrada za življenjsko delo in 1 do 2 Puhovi nagradi za vrhunske dosežke oziroma 1 do 2 Puhovi priznanji – kar je odvisno od števila in kakovosti vlog za ti dve nagradi. Doslej npr. v primeru, da je bilo več odličnih vlog za Puhovo nagrado za vrhunske dosežke in nobene primerne za Puhovo priznanje, ni bilo mogoče podeliti dveh Puhovih nagrad za vrhunske dosežke in nobene za Puhovo priznanje, ampak le eno Puhovo nagrado za vrhunske dosežke.

K 4. členu:
V drugem odstavku se 11. točka dopolni tako, da mora javni razpis poleg naslova za pošiljanje vloge, vsebovati tudi način oddaje vloge. Vloge na javni razpis ni več potrebno oddajati v papirni in elektronski obliki. Vloge se oddajo le v e- obliki, če informacijski sistem ministrstva to omogoča. Dokler informacijski sistem tega ne omogoča, pa se vloga odda po pošti v zaprti ovojnici, ki vsebuje lastnoročno podpisan spremni dopis predlagatelja v papirni obliki in vlogo s prilogami na nosilcu elektronskega zapisa, ki je na ustreznih mestih podpisana z varnimi elektronskim podpisom. Le izjemoma -  če v elektronski obliki ne ostajajo - so lahko priloge vloge v papirni obliki.
Z dodanima 12. in 13. točko dopolnjuje vsebina javnega razpisa tako, da mora razpis vsebovati tudi opozorili o možni kandidaturi le za 1 nagrado ali priznanje, in o prepovedi sodelovanja članov in predsednika Odbora v oddanih vlogah za nagrade kot predlagateljih in strokovnjakih, ki pripravijo utemeljitev. Določa tudi ravnanje z nepravilnimi in nepravočasno prispelimi vlogami - po odpiranju vlog se vrnejo prijavitelju.
Črta se tretji odstavek.

K 5. členu:
Člen zamenjuje 12. člen veljavnega Pravilnika o nagradah in priznanjih. 
V prvem odstavku na novo določa, da je isto osebo v istem letu mogoče predlagati samo za eno nagrado ali priznanje. 
V drugem odstavku prilagaja vsebino predloga in bolj natančno določa, kaj je navedeno v prijavnem obrazcu in prilogah tako, da vloge Odboru olajšajo obravnavo vlog in pripravo slavnostne podelitve nagrad. 

K 6. členu: 
Naloge strokovnih komisij se dopolnijo z zahtevo, da določijo do 2 kandidata s strokovnega področja komisije (enega na 1. in enega na 2. mestu) za vsako vrsto nagrade in priznanja.

K 7. členu: 
Člen spreminja 14. člen veljavnega Pravilnika o nagradah in priznanjih in na novo določa kdaj gre za nasprotje interesov članov Odbora in kandidatov. Namen je zagotoviti čim večjo nepristranskost članov Odbora pri obravnavi vlog in odločanju o nagrajencih. Prav tako jih zavezuje k molčečnosti o nagrajencih do njihove javne razglasitve.

K 8. členu: 
Črta se 17. člen veljavnega pravilnika, ki je Odboru omogočal prekvalifikacijo kandidature za eno vrsto nagrade oziroma priznanja v drugo vrsto. Te možnosti Odbor v preteklih letih nikoli ni izrabil.

K 9. členu: 
Dodani drugi odstavek v 18. člen veljavnega pravilnika določa, da se imena nagrajencev javno objavijo do 15. oktobra. S tem je, podobno kot pri Prešernovih nagradah, omogočena boljša promocija nagrad, priznanj in nagrajencev pred slavnostno podelitvijo nagrad za izjemne dosežke v znanstveno-raziskovalni in razvojni dejavnosti.

K 10. členu:
Člen določa rok za uskladitev poslovnika Odbora z določbami tega pravilnika. 

K 11. členu:
Določi se začetek veljavnosti tega pravilnika dan po objavi v Uradnem listu Republike Slovenije.

